Sajandeid tagasi tekkis India edelarannikul eriline tantsustiil, mis sai nimeks kathakali.
Tähtsamaks osaks on þestid, mis annavad sõnadest paremini edasi rahva iidseid tarkusi.
TRAVANCORE RÄÄKIVAD KÄED
Kes oled sina, kes olen mina? Mis tähendus on sellel maailmal?
Milliseid pingutusi on vaja teha, et seda alles hoida?
Eelnevad põlved palusid oma jumalaid
ja uskusid, et Shiva oma jumaliku tantsuga
loob ja uuendab maailma.
Inimesed hakkasid teda jäljendama.
Tuues ilmsiks sõnad kätega, mis loovad kõik asjad siin ilmas.
Ometi pole rohkem käsi, et luua þestide tantsu.
Tantsu kadhakali, mis annab edasi maailma ilu
ning inimeste ja jumalate hukku.
Legend räägib, et Vankor tõusis ookeanist
pärast lahingut jumalate ja deemonite vahel.
Rudra, mustade jõudude isand, tabas jumalaid ootamatult.
Ja taevas kukkus maa peale ja tähed kustusid.
Ja siis pimedusest, tulespiraali värelevast elu niidistikust
ilmus mitmekäeline jumalanna, metsik naissõdalane Kali.
Meeletuna tormas ta oma pantril Nasratnik deemonitega võitlema.
Ja siis, kattes lahingumüra, kostis karje maalt: "Peatuge!
Te trambite mind nagu hullunud elevandikari!
Te trambite mind puruks! Kui te ei lõpeta sõdu, ma suren."
Ja laskus üle maa vaikus. Sügav vaikus.
Nii et oli kuulda, kuidas avanes lootoseõis.
Ja hirmuäratav naissõdalane muutus õrnaks metskitseks.
Emadele ei sobi hoida käes relvi.
Oo, Maa!
Nüüd hoiab ja kaitseb sind mu armastatud poeg Varuna.
Pea meeles, mu poeg, kõige raskemal tunnil,
kui tunned, et jõud kaob, pead ületama ainult ennast.
Vaid ennast võites suudad sa kurjusest jagu saada ja teenida headust.
Ootamatult, häirides rahu, langesid taas kurjuse jõud maa peale,
tõstes laineid ja käristades kaldaid.
Noormees tundis, et nõrkeb ja hüüdis:
"Oo, Jumalanna Ema ja sina, Maa, kas te kuulete mind?
Andke mulle jõudu ennast ületada ja las mu sõjakirves kuuletub headusele."
Legend räägib, et nii tekkis õitsev kallas Travancore.
Õhk maa kohal on värske ja ere ning maa on kaunis nagu lendlev liblikas.
Aga igavesed küsimused jäävad.
Kes oled sina, kes olen mina? Mis tähendus on sellel maailmal?
Milliseid pingutusi on vaja teha, et seda alles hoida?
Jutustas Pastella